Kvietimas teikti paraiškas Saugos skyriaus projektų pareigūnų pareigybėms užimti

Laikinasis darbuotojas 2(f) (AD6), siekiant sudaryti rezervo sąrašą (ERA/AD/2016/003-OPE)

|  |
| --- |
| PAREIGŲ APRAŠAS |
| Darbuotojas dirbs Saugos skyriuje ir bus pavaldus vienam iš padalinio vadovų. Atsižvelgiant į pareigų pobūdį, iš atrinkto kandidato reikalaujama laikytis konfidencialumo.  Pagrindinės užduotys ir atsakomybės sritys:   * vadovauti darbui, susijusiam su saugos klausimų sprendimu, įskaitant žmogiškuosius veiksnius ir saugos kultūrą; ir prisidėti atitinkamomis praktinėmis žiniomis įgyvendinant projektus, susijusius su pranešimais apie įvykius, brandos vertinimo modeliais, rizikos vertinimu; * prisidėti prie audito ir stebėsenos nuostatų tobulinimo; * padėti populiarinti ir stebėti saugos valdymo sistemas; * prisidėti prie saugos valdymo sistemų atitikties vertinimo ir priežiūros principų tobulinimo, populiarinimo ir stebėsenos; * dalyvauti nelaimingų atsitikimų tyrimo veiklos derinimo ir stebėsenos, nelaimingų atsitikimų ir incidentų klasifikavimo ir kitoje atsiskaitymo veikloje; * teikti paramą organizuojant ir administruojant suinteresuotųjų subjektų tinklus, įkurtus taikant saugos rizikos modeliavimą; * dalyvauti skirtingų valstybių narių geležinkelių saugos vertinime; * padėti rengti technines nuomones Europos Komisijai dėl saugos aspektų, įskaitant Europos Sąjungos teisės aktų perkėlimą į nacionalinę teisę ir įgyvendinimą; * padėti valdyti santykius su Saugos skyriaus suinteresuotaisiais subjektais, taip pat bendrauti su vidaus ir išorės subjektais. |

|  |
| --- |
| *PROFESINĖ KVALIFIKACIJA IR KITI REIKALAVIMAI* |
| Kad galėtų dalyvauti atrankoje, kandidatai iki galutinio paraiškų pateikimo termino turi būti įvykdę visus toliau nurodytus tinkamumo kriterijus.  **TINKAMUMO KRITERIJAI**   * Turėti diplomu patvirtintą universitetinį ar jam prilygstantį išsilavinimą[[1]](#footnote-1), kai įprastinė studijų trukmė yra 4 metai arba daugiau, ir po jų įgytą bent 3 metų profesinę patirtį;   **ARBA**   * turėti diplomu patvirtintą universitetinį ar jam prilygstantį išsilavinimą, kai įprastinė studijų trukmė yra bent 3 metai, ir po jų įgytą bent 4 metų profesinę patirtį;   **ARBA**   * lygiavertį profesinį pasirengimą, kai tai pagrįsta tarnybos interesais.   **Svarbu**  Pageidautina, kad universitetinės studijos būtų žmogiškųjų veiksnių, ergonomikos, organizacinės ar darbo psichologijos arba kitoje panašioje srityje.   * labai gerai mokėti kurią nors iš oficialiųjų Europos Sąjungos kalbų[[2]](#footnote-2) ir gerai mokėti dar vieną oficialiąją Europos Sąjungos kalbą[[3]](#footnote-3) – tiek, kiek reikia su pareigybe susijusioms pareigoms atlikti; * būti Europos Sąjungos valstybės narės arba valstybės EEE susitarimo šalies (Islandijos, Lichtenšteino arba Norvegijos) piliečiu; * turėti visas piliečio teises; * būti įvykdžius visas taikytinuose teisės aktuose nustatytas su karo tarnyba susijusias prievoles[[4]](#footnote-4); * turėti pareigoms atlikti reikalingas charakterio savybes[[5]](#footnote-5); * būti fiziškai tinkamos formos su pareigybe susijusioms pareigoms atlikti[[6]](#footnote-6).   Visos reikalavimus atitinkančios paraiškos bus nagrinėjamos ir vertinamos balais pagal toliau išdėstytus reikalavimus. Pažymėtina, kad bent vieno pagrindinio kriterijaus neatitinkantis kandidatas bus pašalintas iš atrankos. Pranašumai pageidautini, bet, jų neturint, kandidatas iš atrankos nepašalinamas.  **ATRANKOS KRITERIJAI**  Kad atrankos komisija galėtų įvertinti jūsų kompetenciją ir įgūdžius, privalote pateikti su jūsų išsilavinimu ir profesine patirtimi susijusių konkrečių pavyzdžių, iš kurių būtų galima spręsti, kad atitinkate atrankos pagrindinius ir privalumo kriterijus:   1. *Pagrindiniai kriterijai*  * Atitinkama darbo patirtis ir kompetencija darbuotojų darbo kokybės ir saugos kultūros srityje; * gebėjimas glaudžiai bendradarbiauti su techniniais ekspertais ir geležinkelio darbuotojais; * labai geri bendravimo raštu ir žodžiu įgūdžiai.  1. *Privalumai*  * Žmogiškųjų veiksnių integravimo saugos valdymo sistemose patirtis, visų pirma tokiose srityse kaip rizikos vertinimas, struktūros ir pokyčių valdymas, stebėsenos procesai ir kiti su darbuotojų darbo kokybe susiję procesai; * patirtis, susijusi su paramos žmogiškųjų veiksnių klausimais teikimu techniniams ir (arba) įgūdžių ir kvalifikacijos tobulinimo projektams, įskaitant atsiskaitymo sistemų kūrimą ir incidentų ir (arba) nelaimingų atsitikimų tyrimą; * patirtis, susijusi su indėliu į organizacinės ir saugos kultūros kūrimą, saugos aplinkos vertinimą ir darbą su darbuotojais siekiant organizacijoje kurti pozityvią saugos kultūrą; * narystė (kaip atestuoto ar praktikuojančio specialisto) nacionalinėje ar tarptautinėje profesinėje žmogiškųjų veiksnių, ergonomikos ar psichologijos srities organizacijoje; * žinios ir patirtis geležinkelių veiklos ir (arba) priežiūros srityje; * žinios valdymo sistemų procesų sertifikavimo ir priežiūros arba stebėjimo srityje.   Atsižvelgdama į gautų paraiškų skaičių, atrankos komisija gali taikyti griežtesnius su pirmiau nurodytais atrankos kriterijais susijusius reikalavimus. |

Kvietimas teikti paraiškas Saugos skyriaus projektų pareigūnų pareigybėms užimti

Laikinasis darbuotojas 2(f) (AD6), siekiant sudaryti rezervo sąrašą (ERA/AD/2016/003-OPE)

|  |  |
| --- | --- |
| *Paskelbimo data –* 2016/12/12 | *Galutinis paraiškų pateikimo terminas –* 2017/01/12 (23:59 CET, Valansjeno vietos laiku) |
| *Sutarties rūšis –* laikinasis darbuotojas 2(f)  *Pareigų grupė ir lygis –* AD6 | *Darbo vieta –* Valansjenas, Prancūzija |
| *Sutarties trukmė –* 4 metai; sutartis gali būti pratęsta ne ilgesniam kaip 4 metų laikotarpiui. Antrą kartą pratęsta sutartis tampa neterminuota. | *Mėnesinis bazinis atlyginimas –* 5 079,70 EUR pirmoje pakopoje, taikant 13,8 proc. koeficientą (nuo 2016-07-01), ir, jei taikoma, konkrečios išmokos. |
| *Skyrius –* žr. toliau | |
| *Paraiškos turi būti siunčiamos tik e. paštu* jobs@era.europa.eu | *Rezervo sąrašas galioja iki* 2017-12-31 (rezervo sąrašo galiojimo trukmė gali būti pratęsta) |

|  |
| --- |
| *AGENTŪRA* |
| Europos Sąjungos geležinkelių agentūra (toliau – Agentūra) įsteigta 2016 m. gegužės 11 d. Europos Parlamento ir Tarybos reglamentu (ES) Nr. 2016/796. Mūsų misija – užtikrinti, kad geležinkelių sistema veiktų geriau visuomenės labui. To siekiame padėdami kurti bendrą Europos geležinkelių erdvę be sienų, kurioje, sukūrus bendrą Europos geležinkelių eismo valdymo sistemos (angl. ERTMS) saugos metodiką ir skatinant paprastesnę Europos geležinkelių sektoriaus prieigą klientams, būtų garantuojamas aukštas saugos lygis. Be to, nuo 2019 m. agentūra taps Europos institucija, atsakinga už bendro visoje ES galiojančio saugos sertifikato išdavimą geležinkelio įmonėms, leidimų eksploatuoti transporto priemones daugiau negu vienoje šalyje išdavimą ir už ERTMS infrastruktūros išankstinį patvirtinimą. Agentūros buveinės įsteigtos Prancūzijos miestuose Valansjene (pagrindinė buveinė) ir Lilyje (susitikimų centras); šiuo metu joje dirba 160 darbuotojų.  Daugiau informacijos apie Agentūrą rasite mūsų svetainėje adresu [http://www.era.europa.eu](http://www.era.europa.eu./) |

|  |
| --- |
| SAUGOS SKYRIUS |
| Vadovaudamasi teisine sistema, nustatyta Geležinkelių saugos direktyva ir Agentūros reglamentu, agentūra sukūrė dinamišką saugos komandą, įpareigotą padėti įgyvendinti plataus užmojo saugos tikslus, įskaitant siekį užtikrinti, kad Europos geležinkelių sistema taptų saugiausia pasaulyje. Pagal naująją Saugos geležinkeliuose direktyvą agentūra aiškiai įpareigojama užtikrinti, kad visoje Europoje sauga būtų didinama; siekdama spręsti šį uždavinį, agentūra įdarbina naujų darbuotojų. Darbuotojų darbo kokybė yra esminis saugos aspektas, ir agentūra ieško patyrusių asmenų, kurie galėtų prisijungti prie skyriaus komandos, kad sustiprintų mūsų veiklą šioje srityje ir prisidėtų prie naujų veiklos krypčių, tokių kaip pozityvios saugos kultūros formavimas visoje Europoje. |

|  |
| --- |
| *PARAIŠKŲ TEIKIMO PROCEDŪRA* |
| Kad paraiškos **galiotų**, kandidatai turi pateikti šiuos dokumentus:   * išsamų gyvenimo aprašymą (tik ES gyvenimo aprašymo formatu), žr.   <http://europass.cedefop.europa.eu/lt/documents/curriculum-vitae/templates-instructions;>   * ne daugiau kaip 2 puslapių motyvacinį laišką, kuriame būtų paaiškinta, kodėl kandidatas domisi pareigybe ir kokios papildomos naudos suteiktų agentūrai, jei būtų atrinktas; * tinkamumo anketą (žr. priedą).   **Pirmiau išdėstytų nurodymų neįvykdę kandidatai bus pašalinti iš atrankos procedūros.**  Kadangi agentūros darbo kalba – anglų kalba, siekiant palengvinti atrankos procesą, kandidatai raginami teikti paraiškas anglų kalba.  Paraiškos turi būti siunčiamos e. pašto adresu [**jobs@era.europa.eu**](mailto:jobs@era.europa.eu) iki **2017-01-12 d.** 23:59 val. CET (Valansjeno vietos laiku), **laiško temos eilutėje aiškiai nurodant kvietimo teikti paraiškas nuorodos numerį.**  Pažymėtina, kad faksu arba paprastu paštu pateiktos paraiškos nebus nagrinėjamos.  Bet kuriuo procedūros etapu nustačius kandidato pateiktos informacijos netikslumų, atitinkamas kandidatas gali būti diskvalifikuotas.  Kandidatams arba kitiems subjektams kandidatų vardu draudžiama tiesiogiai arba netiesiogiai susisiekti su atrankos komisijos nariais. Darbo sutartis sudaryti įgaliotas subjektas (toliau – įgaliotasis subjektas) pasilieka teisę diskvalifikuoti bet kurį šio nurodymo nesilaikantį kandidatą.  Bus sudarytas rezervo sąrašas, kuris galios iki **2017-12-31**. Įgaliotojo subjekto sprendimu rezervo sąrašo galiojimas gali būti pratęstas. Rezervo sąrašu gali būti naudojamasi įdarbinant kitų to paties profilio, kaip aprašyta pirmiau, pareigybių darbuotojus.  **Pažymėtina, kad iki nustatyto termino mums gali būti pateikiama daug paraiškų, todėl apdorojant didelį duomenų kiekį gali sutrikti sistemos veikimas. Dėl to pareiškėjams patartina siųsti paraiškas gerokai prieš terminą.**  **Svarbi informacija.** Šiame etape patvirtinamųjų dokumentų (pvz., patvirtintų mokslo laipsnių ir (arba) kitų diplomų kopijų, patirties patvirtinimo dokumentų ir pan.) siųsti NEREIKĖTŲ – juos gali būti prašoma pateikti vėlesniu procedūros etapu. Kandidatams nebus grąžinami jokie dokumentai. |

|  |
| --- |
| *ATRANKOS PROCEDŪRA* |
| Atranka bus rengiama tokia tvarka:   1. Atrankos komisija tikrina visas paraiškas pagal galiojimo ir tinkamumo kriterijus. 2. Tinkamumo kriterijus atitinkantys kandidatai vertinami pagal atrankos kriterijus. 3. Atrankos komisija vertina kriterijus atitinkančių pareiškėjų motyvacinius laiškus bei gyvenimo aprašymus ir atrenka kandidatus, geriausiai atitinkančius kvietime teikti paraiškas nurodytus atrankos kriterijus. 4. Kvietimas grindžiamas aukščiausiais per išankstinę atranką pagal atrankos kriterijus skirtais balais. 5. Atrankos komisija rengia pokalbius su atrinktais pareiškėjais ir jiems surengia testus. 6. Testas raštu laikomas anglų kalba. 7. Pokalbis vyksta anglų kalba. Jei jūsų gimtoji kalba – anglų, per pokalbį bus tikrinama antroji gyvenimo aprašyme nurodyta kalba. 8. Remdamasis pokalbių ir testų raštu rezultatais, atrankos komisija įgaliotajam sutartis sudarančiam asmeniui pateikia siūlomą tinkamų kandidatų sąrašą [[7]](#footnote-7) . Šis sąrašas sudaromas abėcėlės tvarka; prie jo pridedamas išsamus už pokalbį arba testą raštu (jei taikoma) skirtų balų sąrašas. Per pokalbį ir testus raštu (jei taikoma) reikiamą balų skaičių surinkę kandidatai įtraukiami į rezervo sąrašą (jei taikoma). Kandidatai turėtų žinoti, kad įtraukimas į rezervo sąrašą nereiškia, kad asmuo bus tikrai įdarbintas. 9. Prieš įdarbindamas laikinąjį darbuotoją, įgaliotasis sutartis sudarantis asmuo patikrina, ar kandidatas neturi asmeninių interesų, dėl kurių sumažėtų jo nepriklausomumas ir ar jam nekyla kitų interesų konfliktų. Užpildydamas specialią formą kandidatas turi informuoti įgaliotąjį sutartis sudarantį asmenį apie visus esamus arba galimus interesų konfliktus. Jei reikia, įgaliotasis sutartis sudarantis asmuo imasi visų reikiamų priemonių. 10. Rezervo sąrašas galioja iki 2017-12-31. įgaliotojo sutartis sudarančio asmens sprendimu sąrašo galiojimas gali būti pratęstas. 11. Tinkami kandidatai įdarbinami įgaliotojo sutartis sudarančio asmens sprendimu. Prieš pasiūlant eiti pareigas gali būti pareikalauta, kad rezervo sąraše nurodyti kandidatai dalyvautų pokalbyje su vykdomuoju direktoriumi. |

|  |  |
| --- | --- |
| *ĮDARBINIMO SĄLYGŲ SANTRAUKA* | |
| 1. Darbo užmokesčiui nacionaliniai mokesčiai netaikomi, o iš darbo užmokesčio išskaičiuojami mokesčiai Europos Sąjungos naudai. 2. Kasmetinės atostogos po dvi dienas už kalendorinį mėnesį, papildomos dienos už amžių ir kategoriją, 2,5 dienos iš kitų šalių atvykusiems darbuotojams ir vidutiniškai 16 švenčių dienų per metus. 3. Bendrasis ir specialusis techninis mokymas, taip pat profesinio tobulėjimo galimybės. 4. ES pensijų sistema (po 10 tarnybos metų); 5. ES bendrosios sveikatos draudimo sistemos draudimas nuo nelaimingų atsitikimų darbe ir profesinių ligų, bedarbio ir invalidumo pašalpa, taip pat kelionių draudimas; | **Be to, atsižvelgiant į darbuotojų asmeninę padėtį ir kilmės šalį, jie gali turėti teisę gauti:**   1. ekspatriacijos arba gyvenimo užsienyje išmoką, 2. išmoką šeimai, 3. išmoką už išlaikomą vaiką, 4. mokymosi išmoką, 5. įsikūrimo išmoką ir persikraustymo išlaidų kompensaciją, 6. pradinius laikinus dienpinigius, 7. kitas išmokas (kelionės išlaidų kompensaciją pradedant eiti pareigas ir pan.).   Daugiau informacijos apie atitinkamas sąlygas pateikta **Tarnybos nuostatų VII priede** (96–110 p.):  <http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:LT:PDF> |

|  |  |
| --- | --- |
| *ĮSIPAREIGOJIMAI* | |
| **Įsipareigojimas skatinti lygias galimybes**  Agentūra įdarbindama užtikrina lygias galimybes ir labai skatina teikti paraiškas visus kandidatus, atitinkančius tinkamumo ir atrankos kriterijus, kandidatų niekaip neskirstydama pagal pilietybę, amžių, rasę, politinius, filosofinius arba religinius įsitikinimus, lytį arba seksualinę orientaciją, neįgalumą, civilinį statusą arba kitą šeiminę padėtį. | **Skundų teikimo tvarka**  Kandidatas, manantis, kad vertinant jo paraiškos tinkamumą padaryta klaida, gali pateikti prašymą dėl peržiūros. Tokiu atveju prašymą dėl peržiūros galima pateikti per 20 kalendorinių dienų nuo e. laiško, kuriuo kandidatas informuotas apie tai, kad jo paraiška atmesta, gavimo dienos. Prašyme dėl peržiūros reikėtų nurodyti atitinkamos atrankos procedūros numerį ir aiškiai nurodyti, kurį (-iuos) tinkamumo kriterijų (-us) prašoma peržiūrėti, taip pat priežastį, dėl kurios prašoma atlikti peržiūrą. Šį prašymą reikėtų siųsti agentūros specialiu e. pašto adresu (jobs@era.europa.eu).  Kandidatas per 15 kalendorinių dienų nuo jo prašymo gavimo dienos informuojamas apie atrankos komisijos sprendimą šiuo klausimu. |

|  |  |
| --- | --- |
| *APELIACINIŲ IR ADMINISTRACINIŲ SKUNDŲ TEIKIMO TVARKA* | |
| Jei kandidatas mano, kad jį neigiamai paveikė koks nors sprendimas, jis pagal Europos Sąjungos pareigūnų tarnybos nuostatų ir kitų tarnautojų įdarbinimo sąlygų 90 straipsnio 2 dalį gali pateikti administracinį skundą šiuo adresu:  Vykdomajam direktoriui  European Union Agency For Railways  120, rue Marc Lefrancq  FR - 59300 Valenciennes  Skundas turi būti pateiktas per 3 mėnesius nuo tos dienos, kai kandidatui pranešama apie jam nepalankų veiksmą.  Jei skundas atmetamas, kandidatas pagal Sutarties dėl Europos Sąjungos veikimo 270 straipsnį ir Europos Bendrijų pareigūnų tarnybos nuostatų ir kitų tarnautojų įdarbinimo sąlygų 91 straipsnį gali kreiptis į:  Europos Sąjungos tarnautojų teismą  Pašto adresas  L-2925 Luxembourg  <http://curia.europa.eu/>  Pažymėtina, kad įgaliotasis sutartis sudarantis asmuo neturi įgaliojimo keisti atrankos komisijos sprendimų. Teismas ne kartą konstatavo, kad netikrina plačių atrankos komisijos įgaliojimų, nebent buvo pažeistos taisyklės, kuriomis reglamentuojamas atrankos komisijų darbas. | Taip pat pagal Sutarties dėl Europos Sąjungos veikimo 228 straipsnio 1 dalį ir 1994 m. kovo 9 d. Europos Parlamento sprendime dėl ombudsmeno pareigų atlikimą reglamentuojančių nuostatų ir bendrųjų sąlygų (jis paskelbtas 1994 m. gegužės 4 d. Europos Sąjungos oficialiajame leidinyje L 113) nustatytas sąlygas galima pateikti skundą Europos ombudsmenui:  Europos ombudsmenui  1, Avenue du Président Robert Schuman – CS 30403  FR – 67001 Strasbourg Cedex  [http://www.ombudsman.europa.eu](http://www.ombudsman.europa.eu/)  Pažymėtina, kad pateikus skundą Europos ombudsmenui, Europos Sąjungos pareigūnų tarnybos nuostatų 90 straipsnio 2 dalyje ir 91 straipsnyje nustatytas terminas pateikti atitinkamai administracinius arba apeliacinius skundus Europos Sąjungos tarnautojų teismui pagal Sutarties dėl Europos Sąjungos veikimo 270 straipsnį nestabdomas. |

|  |  |
| --- | --- |
| *DUOMENŲ APSAUGA* | |
| Jūsų pateikiamų duomenų tvarkymo tikslas – administruoti jūsų paraišką išankstinės atrankos ir įdarbinimo agentūroje tikslais.  Asmens duomenys, kuriuos jūsų prašome pateikti, bus tvarkomi pagal 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Europos Sąjungos institucijoms ir įstaigoms tvarkant asmens duomenis ir laisvo tokių duomenų judėjimo. | Žr. nuorodą  <http://www.era.europa.eu/The-Agency/Jobs/Pages/HR-Privacy-Statement.aspx> |

1. Atsižvelgiama tik į tuos studijų kvalifikacinius laipsnius, kurie suteikti ES valstybėse narėse arba dėl kurių šių valstybių narių valdžios institucijos yra išdavusios atitikties pažymėjimus. [↑](#footnote-ref-1)
2. Jūsų gimtoji kalba arba kita oficialioji ES kalba, kurią labai gerai mokate ir kurios mokėjimo lygis atitinka C1 lygį pagal Bendrą Europos kalbų mokėjimo orientacinę sistemą (angl. CEFR) , žr. <http://europass.cedefop.europa.eu/lt/resources/european-language-levels-cefr>. [↑](#footnote-ref-2)
3. Jūsų antroji oficialioji ES kalba, kurios mokėjimo lygis atitinka bent B2 lygį pagal Bendrą Europos kalbų mokėjimo orientacinę sistemą. [↑](#footnote-ref-3)
4. Jei taikoma. [↑](#footnote-ref-4)
5. Prieš įdarbinant atrinkto kandidato bus paprašyta pateikti pažymą, patvirtinančią, kad kandidatas nebuvo teistas. [↑](#footnote-ref-5)
6. Prieš įdarbinant atrinktas kandidatas patikrinamas agentūros nurodytame medicinos centre, siekiant patvirtinti atitiktį ES pareigūnų tarnybos nuostatų ir kitų tarnautojų įdarbinimo sąlygų 28 straipsnio e punkto reikalavimams. [↑](#footnote-ref-6)
7. Toliau vertinami tik tie kandidatai, kurių bendrasis balas yra bent 50 proc. [↑](#footnote-ref-7)